સ્ટેચ્યુ ઓફ યુનિટીનું સ્ટીલ અને કોંક્રીટનું કામ પૂરું થતા બ્રોન્ઝના પડ લગાડવાનું શરૂ થઇ ગયું છે. સરદાર વલ્લભાઇ પટેલની મહાકાય પ્રતિમાનો આકાર હવે થોડો દેખાવા લાગ્યો છે. સરદાર પટેલની જન્મ જ્યંતી 31 ઓક્ટોબરના રોજ છે. જેને હવે ગણતરીનો સમય બાકી છે. તેમજ સરદાર પટેલની જન્મ જ્યંતીએ વડાપ્રધાન નરેન્દ્ર મોદી સ્ટેચ્યુ ઓફ યુનિટીનું લોકાર્પણ કરશે. ત્યારે એ પહેલા સ્ટેચ્યુ ઓફ યુનિટનું કામ પૂર્ણ થાય તે માટે દિવસ રાત કામ ચાલી રહ્યું છે. ઉલ્લેખનીય છે કે કુલ 2989 કરોડ રૂપિયાનો આ પ્રોજેક્ટ છે અને દેશના વડાપ્રધાનનો આ ડ્રિમ પ્રોજેક્ટ છે. કારણ કે સરદાર પટેલની આ 182 મીટર ઉંચી પ્રતિમા ઝડપથી બને તે માટે તેવો જાતે ખાસ ધ્યાન રાખી રહ્યાં છે.અત્યાર સુધી સ્ટેચ્યુ ઓફ યુનિટીનું 75 ટકા કામ પૂર્ણ થયું છે.